Mærsk Line eru sera takksamir fyri hvussi manningin á Emmu Mærsk handfóru óhappi, táið skipið tók nógvan sjógv inn ávegis ígjøgnum Suez veitina. Hevði tað ikki verði góður sjómansskapur og eitt væl skipa samarbeiði millum manningna, so kundi óhappið haft nógv størri fylgjir við sær. Og tað gerð seg galdandi allan vegin heilt frá Skiparinum Marius í Garðastovu og Maskinstjóranum Michael Sorts og fyri alla manningina.’’ Um ikki manningin hevði gjørt sum hon gjørdi, so høvdu vit staði í einari nógv verri støðu bæði tekniskt og fíggjarliga’’, siga bæði Frans Sommer Reuss og Ole Graa Jaksobsen frá teknisku deild hjá Mærsk Line við Søfart. Tað hevði sera stóran týdning at Maskinstjórin tók tað avgerð at steðga el veitingini, tá ið hann sá hvussu skjótt sjógvur streymaði inn, og hevur tann avgerðin spart Reiðaríðinum nógvar millinónir. Tað hevði eisini stóran týdning at Maskinstjórin gjørdi skiparinum greitt, at hann bara hevði 15 minuttir at fáa skipið burtur úr skipafylginum, áðrenn skipið mistið el veitingina. Hevði skipið ikki sloppi burtur úr skipafylgið, so kann man bara ímynda sær, hvussu stórt fíggjarligt krav tað hevði ført við sær frá mynduleikunum sum vara av Suez veitina. Skiparin Marius í Garðastovu hevur verði við Emmu Mærsk síðani hon fór í sigling í 2006, og hóast tað trublu støðuna, so visti hann beinanvegin hvussu berðast skuldi at. Eitt var at fáa kjempuna Emmu Mærsk at sigla sum vildi við minni maskinorku, eitt annað at fáa skipið úr skipafylginum, við tí nógva síðuvindinum. Men lagnunar speisemi vildi tað so, at júst Marius í Garðastovu er tann skipari hjá Mærsk Line, sum hevur verði við til at gerða siglingar leiðbeiningar, hvussu farast skal fram undur slíkum umstøðum. Bingu goymslan hjá Mærsk Line í Suez kanaluni var beint fyri framman, og megnaði hann at snara skipinum, sjálvt um vindurin var nógvur. Teir kundu síðani kasta akker, so skipið lá trygt inntil slepibátar naka seinni kundu fáa skipil til kaj, so byrjast kundi at tøma Emmu Mærsk fyri byngjur so skipið kundi gerðast lættari.